שיחה:ידיד נפש

message: הפיוט מיוחס לר' אלעזר אזכרי, ומופיע כנראה בפעם הראשונה בספרו, אבל הוא לא כותב שם שהוא המחבר של הפיוט. אם איני טועה, אלו שירים שהוא וחבריו בצפת היו שרים, והוא העלה אותם על הכתב, אך זה לא ברור שהוא מחבר הפיוט בעצמו. אם מישהו עוקב אחרי הערך ויכול לתת דעתו... noammt - שיחה 23:52, 20 בספטמבר 2009 (IDT)
thread_title:  מחבר הפיוט 

message: אכן יש גירסאות שונות לפיוט. אך אין צורך להגדיר זאת כשיבושים / טעויות.
לפיוטים רבים יש גירסאות שונות, חלקן גם גירסאות שונות שנכתבו ע"י הכותב, או ששונו לאחר מכן ע"י כותבים אחרים, מסיבות שונות.
הנוסח המוכר בבית הכנסת אינו שיבוש, ההבדל המשמעותי ביותר שחוזר לכל אורכו הוא הרצון להימנע לנוסח נקבה כלפי הקב"ה, כפי שנהוג ע"י האזכנזים (אצל הספרדים כן משתמשים בנוסח נקבה לקב"ה, אצל האשכנזים רק במילה "לך").
לכן גם שונתה השורה "והיתה לך שפחת עולם", שמתייחסת לקב"ה, ל"והיתה לה שמחת עולם", שמתייחסת לעם ישראל, ועוקפת את הצורך בלשון נקבה לקב"ה.
thread_title:  הגיסאות השונות 

message: הלחן המוכר ביותר איננו עממי, אלא הולחן ע"י אהוד ושרה צווייג 132.74.150.167 21:51, 3 במרץ 2015 (IST)
replies: text: השאלה היכן נפוץ. בערך נכתב על הלחן הנפוץ בציבור הדתי.
thread_title:  טעות בקרדיט ללחן הנפוץ 

message: <קטע התחלה="1525705381031" />
שאלתי את שולמית אליצור, המומחה לפיוטי ימי הביניים, והיא אמרה לי שהוא לא כתב את הפיוט, אלא הפיוט היה כבר לפני זמנו. לא ידוע מי כתבו. מקור: פרופ' שולמית אליצור
דווח על ידי אליהוא שנון, חבר קב' סעד בנגב 80.179.122.185 18:03, 7 במאי 208 (IDT)
replies: text: מעניין. ברור שספר חרדים הוא המקור הידוע. אך לא מוזכר שם שחיברו, אלא ששר אותו. אבל כדי לשנות, צריך להביא מקור כתוב וממוסמך. יזהר ברק • שיחה • כ"ג באייר ה'תשע"ח • 13:10, 8 במאי 2018 (IDT)
replies: text: :הוספתי מקור למאמר בנושא זה. ומביא בין היתר (הערה 7 במאמר) שנמצא הפיוט כתוב בכתב ידו של ר"א אזכרי, מה שמוכיח לפי כותב המאמר שאכן הוא זה שחיברו. בברכה בן-ימין - שיחה 21:21, 16 במאי 2018 (IDT)
replies: text: ::תודה רבה. דווקא הערה 7 עצמה אינה ראיה בעיני, שכן יתכן שהוא העתיק לעצמו, אך לא חיברו, וכפי ששם אותו גם בספרו והעיד ששר אותו. אבל תוכן הפסקה עליה מוסבת הערה 7, המדברת על מוטיבים ספרותיים והצמדה לפיוט אחר שמוכך שכך חיברו - אלו ראיות חזקות דיין. יזהר ברק • שיחה • ג' בסיוון ה'תשע"ח • 12:18, 17 במאי 2018 (IDT)
<קטע סוף="1525705381031" />
thread_title:  דיווח על טעות 

message: התפלאתי שלא מצאתי איזכור לשם המחברים ללחן ששרה עדנה לב שהתפרסם בפסטיבל הזמר החסידי השני בשנת 70 ומכיוון שאדם קרוב אצל עצמו, רוצה שתדעו שהלחן הוא שלי ושל אהוד צוויג. לחן שכבש עולמות ושמח את לבנו. (תמלוגים מיפן ופינלנד ועוד) הפך להיות השיר המרכזי של כת המקויה. בשנת 73 התפרסם הפסוק השני "הדור נאה" בלחן שלנו בביצוע מירי אלוני. ומכיוון שעד היום היה לי איזשהו עונג בהסתרה, לא היה לי צורך שידעו. היום אני מבינה שמה שלא כתוב בויקיפדיה איננו. שהרי מה שישאר אחרינו אלו טביעות האצבעות והניגונים שהשארנו כאן בעולם הזה. בהוקרה: שרי אפיק צוויג שרי צוויג אפיק - שיחה 19:25, 6 בינואר 2020 (IST)
replies: text: אכן מחדל מקומם, כמי שיצא לו להופיע עם השיר הזה ואפילו מול שרה צוויג בעצמה בקהל בבית אביחי. הוספתי שורה צנועה למאמר. Gil mo - שיחה 11:02, 28 ביוני 2021 (IDT)
thread_title:  משוב מ-6 בינואר 2020 

message: שלום עורכים יקרים,
מצאתי קישור חיצוני אחד או יותר בידיד נפש שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://musaf-shabbat.com/2016/01/25/%D7%9C%D7%90-%D7%9C%D7%94%D7%A9%D7%9C%D7%99%D7%9D-%D7%A2%D7%9D-%D7%94%D7%94%D7%99%D7%A2%D7%93%D7%A8%D7%95%D7%AA-%D7%90%D7%91%D7%99%D7%A9%D7%99-%D7%9E%D7%96%D7%A8%D7%97%D7%99/ נמצא כקישור שבור. מומלץ להוסיף https://web.archive.org/web/20201101014149/https://musaf-shabbat.com/2016/01/25/%D7%9C%D7%90-%D7%9C%D7%94%D7%A9%D7%9C%D7%99%D7%9D-%D7%A2%D7%9D-%D7%94%D7%94%D7%99%D7%A2%D7%93%D7%A8%D7%95%D7%AA-%D7%90%D7%91%D7%99%D7%A9%D7%99-%D7%9E%D7%96%D7%A8%D7%97%D7%99/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 17:51, 7 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: ההקבלה הסינופטית של שני הנוסחים בסוף הערך לא מדויקת. דבר זה נגרם משום שבטור ימין יש שלוש שורות בכותרת ואילו בטור שמאל שניים. הניסוח של הכותרות לא ברור. לא הצלחתי ליישר את ההקבלה. טל ומטר - שיחה 01:09, 20 בינואר 2023 (IST)
thread_title:  ההקבלה של הנוסחים בסוף הערך